Jelasin soal Run the Race  dalam bahasa jawa dong

Run the Race nggih punika filem drama Kristen saking  Amérikah Sarékat ingkang kadamel taun 2019. Filem punika dipunarahaken déning Chris Dowling adhedhasar saking skénario anggitanipun Chris Dowling lan Jason Baumgardner, kapundhut saking cariyos anggitanipun Jake McEntire. Filem punika nyariyosaken babagan kalih sedhèrèk nèm ingkang nggambaraken donyaning bal-balan Amérikah Sarékat saperlu kagem nganggulangi lelayu awit saking sédanipun ibu sakloron, lan pangabektènipun ramanipun. Tim Tebow kadhapuk dados juru damel eksekutif wonten filem punika. Pandamelan filem punika mundhut panggènan wonten Birmingham, Alabama. Run the Race dipunbabar kagem sagung pamirsa Amerika Serikat ing surya 22 Februari 2019, déning Roadside Attractions. Ing wulan Oktober 2018, Roadside Attractions pikantuk hak ngedum filem lan netepaken dinten pambabaran ing surya 22 Februari 2019.

Sasampunipun kapirsan, filem punika kasil ngempalaken arta dumugi $ 2,3 yuta ing pungkasan peken, lan lenggah wonten urutan kaping 10 box office.

Miturut  Rotten Tomatoes, Run the Race kasil ngancik urutan pandhemenan 44% adhedhasar saking 9 pambiji, kanthi rata-rata 6,5  dumugi 10. Wonten ing Metacritic, filem pikantuk biji 35 saking100, adhedhasar saking 4 juru kritik. Pamirsa ingkang disuwuni tanggapan sasampunipun mirsani filem punika déning PostTrak kathahipun maringi angka 4,5 saking 5 bintang lan 74%.